stanford-oval/wikipedia huggingface dataset:
Ineffable Mysteries from Shpongleland
Muusikot

Raja Ram – huilu, alttohuilu, laulu, tuottaja
Simon Posford – musiikkiohjelmointi, sähkökitara, akustinen kitara, bassokitara, sitar, syntetisaattori, rummut, laulu, tuottaja
Michele Adamson – laulu
Hari Om – laulu
Henry Escott – sello
Pete Callard – akustinen kitara
Manu Delago – rummut
Andy Gangadeen – rummut
Kevin Metcalfe – masteroija
Arvostelut

Sputnikmusic:
Ilman minua

| Ilman minua Paula Koivuniemi |
| --- | --- | --- |

Studioalbumin tiedot
 Julkaistu: 1986
 Tuottaja(t): Esa Nieminen
 Tyylilaji: iskelmä
 Levy-yhtiö: Sonet Polar
Paula Koivuniemen muut julkaisut
| Rakkaustarina 1984 | Ilman minua 1986 | Hei Buonanotte 1987 |
Ilman minua on Paula Koivuniemen vuonna 1986 julkaistu studioalbumi. Albumi on myynyt kultalevyn oikeuttavan määrän.
Kappaleet

Kaikki kappaleet on sovittanut albumin tuottaja Esa Nieminen.
Kappaleet > A-puoli

Ilman minua – 4.01 (Bez menja, säv. Raimonds Pauls, Ilja Reznik, san. Juha Vainio)
Soliseva lähde – 3.19 (säv. Kassu Halonen, Kisu Jernström, san. Juha Vainio)
Kaikki käy helpommaksi – 3.28 (Even the Nights Are Better, säv. J. L. Wallace, Kenneth Bell, Terry Skinner, san. Jukka Itkonen)
Salainen puutarha – 4.16 (Mitt innersta rum, säv. Anders Glenmark, san. Tarleena Sammalkorpi)
Sä ootko hän – 3.18 (säv. Eeva Kiviharju, Esa Nieminen, san. Eeva Kiviharju)
Vieras – 3.15 (säv. Kari Litmanen, san. Tarleena Sammalkorpi)
Kappaleet > B-puoli

Miksi ei – 3.48 (Cosa sei, säv. D. Cannelloni, C. Farina, san. Jukka Itkonen)
Vaikka maailma minne veisi – 3.57 (Nothing's Gonna Change My Love For You, säv. Michael Masser, Gerry Goffin, san. Jukka Itkonen)
Toukokuu – 2.53 (säv. Kari Kuivalainen, san. Pertti Reponen)
On sinulla kylmä – 3.23 (säv. Esa Nieminen, san. Jukka Itkonen)
Vierelläin kun kuljet – 3.56 (säv. Antti Hyvärinen, san. Pertti Reponen)
Tuhatvuotinen kevät – 3.40 (Da quando non si sei, säv. Dario Baldan Bembo, A. Maggio, san. Tarleena Sammalkorpi)
Hansom-kiesit

Hansom cab
Hansom-kiesit (engl. Hansom cab) olivat englantilaisia, yhdelle tai kahdelle matkustajalle tarkoitettuja, ajurin ohjaamia ja yhden hevosen vetämiä ajurinrattaita. Ajurin istuin sijaitsi korkealla matkustamon takana, hevosta ohjattiin matkustamon katon yli, ja ajuri keskusteli matkustajien kanssa katossa olleen luukun kautta. Hansom-kiesit oli nimetty suunnittelijansa Joseph Hansomin mukaan. Vuonna 1836 John Chapman muokkasi Hansomin suunnittelemaa mallia ja patentoi uudet Hansom-kiesit, minkä jälkeen niistä tuli Lontoossa suosittuja.
It’s On Again

| ”It's On Again” Alicia Keys featuring Kendrick Lamar |
| --- | --- | --- |

Singlen tiedot
 Albumilta: The Amazing Spider Man 2
 Julkaistu: 2. huhtikuuta 2014
 Tuottaja(t): Pharrell Williams
 Tyylilaji: Pop
 Kesto: 03.50
 Levy-yhtiö: RCA
Alicia Keysin muut singlet
| ”I Will Pray (Pregherò)” 2013 | ”It's On Again” 2014 | ”We Are Here” 2014 |
"It's On Again" on Alicia Keysin ja Kendrick Lamarin yhteinen kappale, joka levytettiin The Amazing Spider-Man 2 -elokuvaa varten. Kappaleen on tuottanut Pharrell Williams.
Taustaa

| 0 | 1 | 2 |
| --- | --- | --- |
| ” | Olen todella innoissani voimakkaasta yhteistyöstä Lamarin, Williamsin ja Zimmerin kanssa. Mielestämme "It’s On Again" vangitsee merkityksen elokuvan taustalla. Me kaikki pystymme olemaan erityislaatuisia: kaikissa meissä on hieman supersankaria. | ” |
– Alicia Keys. 
Alicia Keys ilmoitti ensin Twitterissä tulevasta "It’s On Again" -kappaleestaan sekä yhteistyöstä Hans Zimmerin, Pharrell Williamsin ja Kendrick Lamarin kanssa. Ennen virallista julkaisua kappale julkaistiin kokonaisuudessaan Keysin SoundCloud tilillä.
Kappalelista

| Digitaalinen |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | It's On Again (featuring Kendrick Lamar)  | 3.50 |  |  |  |  |  |  |  |
Julkaisuhistoria

| Maa | Päivämäärä | Levy-yhtiö(t) | Formaatti |
| --- | --- | --- | --- |
|  Suomi | 2. huhtikuuta 2014 | Sony Music Entertainment Finland | Digitaalinen |
Ignác Šustala

Ignác Šustala.
Ignác Šustala (saksankielisissä yhteyksissä usein Ignaz Schustala; 7. joulukuuta 1822 Kopřivnice, Itävalta – 29. tammikuuta 1891) oli teollisuusyrittäjä, jonka perustamasta Nesselsdorfer Wagenbausta kehittyi myöhemmin kuorma-autovalmistajana tunnettu Tatra.
Vaununvalmistajaksi

Šustala syntyi paikallisen kunnanjohtajan nuorimpana poikana. Luonteeltaan hän oli vaatimaton mutta ahkera ja taitava käsistään. Hänen erityinen kiinnostuksen kohteensa oli hevosajoneuvot. Vuonna 1836 hän meni oppipojaksi Jan Kudlikille Koloredoviin, lähelle Frýdek-Místekiä, jossa oppi pyörien ja hevosvankkurien valmistusta. Sen jälkeen hän työskenteli satulanvalmistaja Josef Svitákilla Hukvaldyssa ja valjaidentekijä Jakub Pekárekilla Holešovissa, kunnes siirtyi 1843 Wieniin, missä toimi aluksi Waniek-nimisessä yrityksessä ja sitten satulanvalmistaja Bedřich Kindlerillä. Vuonna 1844 Šustala sai paikan korkealuokkaisista vaunuistaan tunnetulla Filip Kollerilla; yrityksen asiakaskuntaan kuului muun muassa Itävallan hovi.
Yrityksen perustaminen Kopřivniceen

Šustala palasi Kopřivniceen vuonna 1850. Hän haki oikeutta perustaa yritys Nový Jičínissä, mutta lupaa ei herunut. Niinpä hän aloitti kevyiden hevosajoneuvojen valmistuksen oman kotitalonsa läheisyydessä kahden palkatun työntekijän lisävoimin. Vuonna 1852 Šustala sai Olomoucin paikallishallinnolta luvan toimintansa laajentamiseen, ja aloitti valmistuksen vuokraamassaan isommassa rakennuksessa. Seuraavana vuonna valmistui sarjatuotannon mahdollistanut tehdasrakennus Kopřivniceen. Vuonna 1854 Šustala osti osuuden Adolf Raškan omistamasta keramiikkatehtaasta. Mukaan tuli kolmantena Karel Mosler, joka vastasi yrityksen talousasioista. Toiminta kasvoi ja laajeni paria vuotta myöhemmin Lvoviin.
Kasvu

Vuonna 1858 Šustalan yrityksen nimeksi tuli Schustalla & Co., ja samalla siitä tuli pörssiyhtiö. Yrityksen tuotekirjo oli sangen monipuolinen, sillä vuonna 1863 se patentoi uudenlaisen krinoliiniverkon. Vuonna 1864 perustettiin toinen sivutoimipiste Ratiboriin Preussin puoleiseen Sleesiaan. Yrityksen tuotteiden laadukkuudesta kertoo se, että Preussin prinssi Friedrich Karl nimesi sen hovitoimittajaksi. Toimintaa laajennettiin Breslauhun 1872 ja seuraavana vuonna Wieniin, jossa samana vuonna olleessa näyttelyssä yritys voitti ensimmäisen palkinnon tuotteidensa edistyksellisyyden tähden. 1876 perustettiin toimipiste myös Prahaan.
Adolf Raška jätti yrityksen 1878 terveyssyistä ja kuoli myöhemmin. Šustalan pojat Adolf ja Jan liittyivät osakkaiksi. Yritys joutui lyhyeksi aikaa taloudellisiin vaikeuksiin. Tuotteiden menestys kuitenkin jatkui, sillä se voitti ensimmäisen palkinnon Pariisin maailmannäyttelyssä. Toimintaa laajennettiin jälleen 1880, tällä kertaa Berliiniin. Samana vuonna yritys sai kultamitalin Melbournen maailmannäyttelyssä Australiassa.
Laajentaminen raideliikennekalustoon

Vuonna 1882 aloitettiin kuljetuskäyttöön tarkoitetun raideliikennekaluston valmistus. Uudet toimipisteet perustettiin ja Czernowitziin Bukovinaan ja Kiovaan Venäjän keisarikuntaan. Henkilökuljetuskäyttöön tarkoitettujen rautatievankkurien valmistus alkoi 1887. Ignác Šustala perusti hyväntekeväisyysjärjestön köyhien auttamiseksi 1888. Hänen kuoltuaan kolme vuotta myöhemmin yrityksestä tehtiin osakeyhtiö ja Šustalan suku menetti siinä määräysvaltansa. Uudeksi nimeksi tuli Nesselsdorfer-Wagenbau-Fabriks Gesellschaft - Wien.
Šustalan osuutta pidetään merkittävänä Määrin puoleisen Sleesian alueen teollisuuden kehittymisen kannalta. Hän oli aloittanut toimintansa vaatimattomassa pajassa josta oli kasvattanut keskieurooppalaisen suuryrityksen. Vuoteen 1891 mennessä yritys oli valmistanut lähes 30 000 vaunua, ja se työllisti noin 1 000 ihmistä.
Ifolor

| Ifolor Oy |
| --- | --- |

Yritysmuoto:  osakeyhtiö
Perustettu:  1991 (Ifi Oy)
Kotipaikka:  Vantaa
Toimiala:  kuvapalvelut
Tuotteet:  valokuvat, kuvakirjat, kuvakalenterit, kuvakortit, kuvajulisteet, sisustustaulut, kuvalahjat.
Liikevaihto:  18,8 miljoonaa euroa (2020)
Liikevoitto:  0,8 miljoonaa euroa (2020)
Henkilöstö:  63 (2020)
Emoyhtiö:  Ifolor AG
Kotisivu:  www.ifolor.fi
Infobox OKVirheellinen NIMI-arvo: 
Ifolor Oy (entinen Ifi) on pohjoismainen kuvatuotteiden valmistaja, joka kuuluu Euroopan laajuisesti toimivaan Ifolor-konserniin. Yritys valmistaa digitaalisista kuvatiedostoista valokuvia ja muita kuvatuotteita. Vuonna 2020 Ifolor oli johtava kuvatuotteiden valmistaja Pohjoismaissa, eniten asiakkaita sillä oli Suomessa, sen liikevaihto oli lähes 19 miljoonaa euroa ja se työllisti yli 60 henkilöä Suomessa.
Historia

Ifolor Oy:n juuret Suomessa ulottuvat vuoteen 1926. Yritys on toiminut nimillä Helios, Kuva-Sampo ja ­Ifi.
Historia > Helios ja Kuva-Sampo (1926–1991)

Eino Partanen ja hänen vaimonsa Aini perustivat vuonna 1926 Valokuvatarpeisto Helios Fotografiska Magasin -valokuvaamon Hankoon.  
Pariskunta lainasi asiakkailleen omia kameroitaan sillä ehdolla, että nämä kehittäisivät ottamansa kuvat heidän liikkeessään.
Vuonna 1952 Eino Partanen avasi suunnittelemansa automatisoidun kuvalaboratorion. Vuonna 1955 Partanen perusti Heliokselle sisaryrityksen, kuvavalmistamo Kuva-Sampo Oy:n . Valokuvausalan tukkuliike Mitras Oy perustettiin vuonna 1959.
1970-luvulla alkupuolella Helios, Kuva-Sampo ja Mitras muodostivat Suomen suurimman valokuvausalan yritysryhmän. Vuonna 1971 yhtiö aloitti toimintansa Suomessa Kuva-Sammon postimyyntiosastona nimellä Oy Ilmaisfilmi Ab (Ifi). Yhtiö oli Suomen ensimmäinen ja suurin paperisten valokuvien postipalvelu. Ifi jakoi asiakkailleen filmirullien postituspusseja, joissa postimaksu oli maksettu. Kehitettyjen valokuvien toimituksen mukana he saivat "ilmaisen" värifilmin.  Kuvapusseja jaettiin esimerkiksi aikakauslehtien välissä.
Vuonna 1977 Helios, Kuva-Sampo ja Mitras purkivat yhtymärakenteen ja alkoivat toimia kukin itsenäisesti.. Vuonna 1979 Ifin postipalvelutoiminta siirrettiin emoyhtiöön, kuvavalmistamo Kuva-Sampo Oy:hyn. Vuonna 1982 markkinatuomioistuin kielsi ilmaisfilmit.
Historia > Ifi Oy (1991–2006)

Vuonna 1991 Kuva-Sampo Oy myi kuvavalmistus- ja postipalveluliiketoimintonsa sveitsiläiselle Fotolabo SA:lle (myöhemmin Valora AG). Tämä perusti Suomeen tytäryhtiön, jonka nimeksi tuli Ifi Oy.
Vuonna 1994 Ifi oli Suomen suurin valokuvien kehityspalvelua postitse myyvä yritys, joka työllisti 46 vakituista työntekijää Lauttasaaressa. Kausityöntekijöitä sillä oli noin 50-100. Helmikuussa se osti Keravalta tontin ja alkoi rakentaa sinne uutta teollisuustaloa. Ifi markkinoi itseään lähettämällä koteihin filminpalautuskuoria.
Vuodesta 1999 lähtien Keravalla tulostettiin valokuvia, joita asiakkaat olivat toimittaneet tietokoneella.
Tero-Pekka Hämäläinen oli Ifi Oy:n toimitusjohtaja vuosina 2000-2006.
Vuonna 2003 Suomen posti alkoi tehdä yhteistyössä IBM:n kanssa postimerkkejä yritysten omista grafiikoista. Seuraavana vuonna myös yksityishenkilöt saivat tilata postimerkkejä omilla kuvilla. Merkkien kuvankäsittelyssä yhteistyökumppanina toimi Ifi Oy.
Vuonna 2006 sveitsiläinen vuonna 1961 perustettu perheyritys Photocolor AG osti Ifin.
Historia > Ifolor (2007–)

Vuonna 2007 Ifi ja Photocolor yhdistivät brändinsä, nimi Ifolor otettiin käyttöön lokakuussa. Nimi johdettiin sanoista Ifi, Fotolabo ja Photocolor. Suomen ja Pohjoismaiden toimitusjohtajana aloitti Nella Ginman. Hänen vastuullaan oli Ifolorin toiminnot Suomessa, Ruotsissa ja Norjassa. Ifolorin liikevaihto oli noin 22 miljoonaa euroa, ja se työllisti  Keravalla noin 90 henkilöä. Ifolor esitteli uusia tuotteita, kuten valokuvakirjan omista juhlista tai lomamatkasta. Kirjat saattoi koota netissä. Ifolorin muita tuotteita olivat digitaalisista kuvatiedostoista kehitetyt korkealaatuiset valokuvat, posti- ja kuvakortit, seinäkalenterit ja julisteet. Ifolor kehitti valokuvia myös filmirullista. Halutessaan asiakas sai filmin kuvat digitaalisessa muodossa cd-levylle.
Vuonna 2008 erilaisten oheistuotteiden osuus Ifolorin liikevaihdosta oli noin viidennes. Suurin osa tuloksesta syntyi filmiltä tai digitiedostoista kehitettävistä paperikuvista.
Vuonna 2013 Ifolor Oy:n liikevaihto oli 20 miljoonaa euroa ja se työllisti 90 henkilöä Keravalla. Ifolor-konserni toimi kahdeksalla markkina-alueella.
Vuonna 2014 Ifolor osti kilpailijansa Eirikuvan. Kaupassa Ifolor sai Eirikuvan verkkotunnukset ja tuotemerkit, kuten Eirikehys ja Kymppikuvat. Eirikuvan lopetti kuvatuotantonsa Lahdessa ja muutti toimintansa Nestholma-kiihdyttämöksi. Ifolorista tuli Suomen suurin digipaino.
Vuonna 2017 Ifolor oli markkinajohtaja digitaalisten valokuvatuotteiden valmistamisessa Sveitsissä ja Suomessa. Ifolorista oli tullut ennen kaikkea it-yritys, sillä tilausjärjestelmien ja mobiilisovellusten kehittäminen vaati it-osaamista. Tuotannon puolella tarvitiin kemiaa ja puusepän taitoja, sillä tehtaalla oli noin sata tuotantolaitetta, jotka huollettiin itse.. Kesäkuussa kerrottiin Ifolorin ja Applen yhteistyöstä. Applen syksyllä julkaisema käyttöjärjestelmä High Sierra sisälsi iPhoto-ominaisuuden, jonka kautta saattoi tilata Ifolorin tuotteita.
Vuonna 2019 Ifolor Oy:n liikevaihto oli 17 miljoonaa euroa ja tulos 0,8 miljoonaa euroa.
Marraskuusta 2020 lähtien Kati Sulin on toiminut Suomessa Pohjoismaiden toimitusjohtajana sekä konsernin johtoryhmän jäsenenä. Ifolor Oy:n edellinen toimitusjohtaja Leena Lamminen jatkoi talous- ja varatoimitusjohtajana. Ifolor valmisti Keravalla asiakkailleen yli 30 miljoonaa yksittäistä tuotetta. Koronan vauhdittamana jouluisia valokuvakortteja myytiin enemmän kuin koskaan, kasvua edelliseen vuoteen verrattuna oli 57 prosenttia. Sisustus- ja lahjatuotteiden myynti kasvoi vuodessa 34 prosenttia.
Huhtikuussa 2023 uutisoitiin Ifolorin lopettavan kuvatuotteiden valmistuksen Keravalla ja keskittävänsä valmistustoimintansa Sveitsiin, missä konsernin pääkonttori ja suurempi tuotantolaitos sijaitsevat. Valmistustoiminta päättyy vaiheittain ja Keravan valmistuspaikka suljetaan syksyyn 2023 mennessä.
Organisaatio

Ifolor on sveitsiläinen perheyritys, jonka toimitusjohtaja ja yrityksen omistaja on Hannes Schwarz. Ifolorilla on kaksi tehdasta, toinen Kreuzlingenissä Sveitsissä ja toinen Keravalla ja muita toimipisteitä Helsingissä ja Zürichissä. Ifolor on markkinajohtaja Sveitsissä ja Ifolor Oy on johtava kuvatuotteiden valmistaja Pohjoismaissa, ja eniten asiakkaita sillä on Suomessa. Suomesta lähetetään Pohjoismaihin keskimäärin miljoona lähetystä vuosittain.
Vuonna 2020 konserni toimi viidessätoista maassa. ja sillä oli noin 250 vakituista työntekijää, joista Keravalla noin sata. Aktiivisia asiakkaita konsernilla oli noin miljoona. Konsernin liikevaihto oli vuonna 2019 oli yli 93 miljoonaa euroa, mistä Pohjoismaiden osuus oli noin viidennes.
Organisaatio > Johto

Vuonna 2019 konsernin toimitusjohtajaksi noussutta Hannes Schwarzia edelsi hänen veljensä Filip Schwarz, joka oli luopunut roolistaan keväällä 2018. Filip Schwarz johti yhtiötä kolme vuotta, joiden aikana yrityksestä tuli yksi suurimmista digitaalisen liiketoiminnan toimijoista Sveitsissä. Hallituksen puheenjohtajana toimiva Philipp Schwarz on veljesten isä. Kreuzlingenissä vuonna 1961 perustetun Ifolorin perustaja Peter Schwarz on Philipp Schwarzin isä.
Tuotteet

Ifolor on aktiivinen ohjelmistokehittäjä. Se on luonut itse tietokoneohjelmat, joilla asiakkaat lataavat kuvansa nettipalveluun ja tekevät niistä esimerkiksi mukeja tai kiitoskortteja. Vuonna 2020 noin neljännes liikevaihdosta tuli digivalokuvien printeistä. Yhtiö myy tuotteitaan verkkokaupan kautta. Sen valikoimiin kuuluu valokuvien lisäksi esimerkiksi kuvakortteja, -kirjoja ja -kalentereita. Ifolorin tuotteet toimitetaan postitse.
Ifolorin tärkein sesonki on jouluna, jolloin lähetetään kortteja ja teetetään kuvalahjoja, kuten valokuvakirjoja, seinäkalentereita, tauluja ja muita sisustustuotteita. Ifolor on tehnyt yhteistyötä esimerkiksi Fazerin kanssa. Ifolor teetti pahvisia suklaarasioita, jotka täytettiin Fazerin suklaakonvehdeilla.
Ifolor Oy:n tuotteet valmistetaan Keravalla. Keravan tehdas kuitenkin suljetaan ja valmistus siirretään Sveitsiin syksyyn 2023 mennessä.
Tunnustuksia

Suomalaisen Työn Liitto on myöntänyt yritykselle Avainlippu-tunnuksen.
Vuonna 2020  Sveitsin markkinointiliitto myönsi Ifolor-konsernille vuoden markkinointipalkinnon (Gesellschaft für Marketing (Gfm))
Vuonna 2020 sveitsiläinen Kassensturz-tv-ohjelma vertaili ranskankielisen kuluttajajärjestö Fédération romande des consommateurs (FRC):n pyynnöstä kahdeksan valokuvakirjojen toimittajan tuotteita. Ugra-laboratorio pisteytti valokuvakirjoihin liittyvän ohjelmiston, tilauksen sekä valokuvien ja kirjojen laadun. Ifolor valittiin testivoittajaksi.
Aiheesta muualla

Ifolorin verkkosivu
Harry Waris

| Harry Waris |
| --- | --- |
 Rehtori Harry Waris työhuoneessaan vuonna 1948.
Henkilötiedot
Koko nimi:  Harry Ilmari Waris
Syntynyt: 5. toukokuuta 1893 Saarijärvi
Kuollut: 22. marraskuuta 1973 (80 vuotta) Helsinki
Koulutus ja ura
Tutkimusalue:  Kasvitiede
Harry Ilmari Waris (vuoteen 1935 Warén, 5. toukokuuta 1893 Saarijärvi – 22. marraskuuta 1973 Helsinki) oli suomalainen kasvitieteilijä. Hänen vanhempansa olivat piirilääkäri Eliel Warén (1859–1928) ja Elina Ignatius (1867–1926).
Waris toimi Turun yliopistossa sekä kasvitieteen professorina että rehtorina ja sittemmin Helsingin yliopistossa kasvifysiologian professorina.
Waris kirjoitti ylioppilaaksi Helsingin Suomalaisesta normaalilyseosta vuonna 1911. Osallistuttuaan sisällissotaan 1918 valkoisten joukoissa hän valmistui filosofian kandidaatiksi 1919, lisensiaatiksi 1922 ja tohtoriksi 1923. Waris nimitettiin vuonna 1925 Turun yliopiston kasvitieteen vt. professoriksi, ja vuonna 1927 professoriksi. Hän toimi Turun yliopiston vararehtorina vuosina 1941–1945 ja rehtorina 1945–1948. Vuonna 1953 Waris nimitettiin Helsingin yliopiston kasvifysiologian professoriksi, ja hän hoiti virkaa vuoteen 1959 asti.
Wariksen puoliso oli Anna Martta Oesch (1897–1984).
Insinööri (ylempi AMK)

Insinööri (ylempi AMK) (engl. Master of Engineering, M. Eng.) on yksi- tai kaksivuotinen ylempi ammattikorkeakoulututkinto.  Pääsyvaatimuksena insinöörin ylempään AMK-koulutukseen on insinöörin AMK-tutkinto tai muu soveltuva korkeakoulututkinto sekä kolme vuotta valmistumisen jälkeistä työkokemusta ja harjoitustehtävä joka pisteytetään.. Tutkinto on laajuudeltaan pohjatutkinnosta riippuen 60–90 opintopistettä (yhteensä 300 opintopistettä).
Joissakin suomalaisissa ammattikorkeakouluissa on myös englanninkielisiä insinöörin ylemmän ammattikorkeakoulun koulutusohjelmia.. Insinööri (ylempi AMK) -tutkinnon englanninkielinen käännös on virallisesti Master of Engineering eli lyhennettynä MEng. Englanninkielinen nimitys eroaa DI-tutkinnosta, joka käännetään virallisesti Master of Science (Technology).
Koulutustavoitteista

Insinöörin ylemmän AMK-tutkinto vastaa Bolognan prosessin pyrkimykseen synnyttää yhteinen eurooppalainen korkeakoulutusalue vuoteen 2010 mennessä. Bolognan prosessissa pyritään muun muassa yhdenmukaisiin tutkintorakenteisiin. Tutkintorakenne on kaksisyklinen. Ensimmäisen syklin tutkinto on kolmi-nelivuotinen bachelor-tason tutkinto. Toisen syklin tutkintoja ovat maisterin tutkinnot ja ylemmät ammattikorkeakoulututkinnot.
Ammattikorkeakoulutuksen työelämälähtöisyys korostuu myös ylemmissä ammattikorkeakoulututkinnoissa, joihin osallistujilla on vähintään kolmen vuoden työkokemus tutkinnon suorittamisen jälkeen. Ylempi AMK-tutkinto antaa valmiudet erityistä asiantuntemusta vaativiin työelämän kehittämistehtäviin. Ylemmän AMK-tutkinnon tavoitteena ei ole yliopistotutkintojen tavoin valmentaa tutkimustyöhön tai tieteellisiin jatko-opintoihin.
Insinöörin ylemmän AMK-jatkotutkinton suorittanut kykenee perusinsinööriosaamisen lisäksi vastaamaan muun muassa seuraaviin haasteisiin:
oman tehtäväalueensa keskeisten teorioiden  hallitseminen ja niiden käytäntöön soveltaminen
käytännön ongelmien mallintaminen ja ratkaiseminen
useiden alakohtaisten menetelmien hallitseminen
mallien ja menetelmien soveltaminen yrityslähtöisistä näkökulmista
mallien ja menetelmien arviointi, kritisointi ja testaus käytännön työssä
työhön liittyvän vastuun ymmärtäminen myös yleisemmällä tasolla
ratkaisujen esittelytehtäviin liittyvän vastuun ymmärtäminen myös muiden töistä
opitun yhdistäminen käytännössä syventävään ammattitietoon
eettisesti kestävien ratkaisujen suunnittelun osaaminen
tutkivan oppimisen mallien hyödyntäminen ryhmätöiden johtamisessa ja organisoimisessa (jaettu asiantuntijuus)
työhön liittyvän tiedonhallinnan kehittäminen ja uudistaminen käytännössä.
Koulutusohjelmia eri ammattikorkeakouluissa

Alla olevat ylemmän AMK:n (insinööri) ja englanninkielisen University of Applied Sciences (Master of Engineering) -tutkinnot ovat laajuudeltaan 60 opintopistettä.
| --- | --- |
 Centria AMK: Teknologiaosaamisen johtaminen  Digitalisaation johtaminen  Jyväskylän AMK: automaatioteknologia  teknologiaosaamisen johtaminen  logistiikka  Information Technology  Helsinki Metropolia AMK: automaatioteknologia  hankintatoimi  rakentaminen  Industrial Management  Information Technology, Mobile Programming  Information Technology, Multimedia Communications :  Hämeen AMK: teknologiaosaamisen johtaminen  teollisuuden palveluliiketoiminta  Kajaanin AMK: teknologiaosaamisen johtaminen  Kymenlaakson AMK: teknologiaosaamisen johtaminen  Lapin AMK: teknologiaosaamisen johtaminen  Pohjois-Karjalan AMK: ympäristöteknologia  Satakunnan AMK Hyvinvointiteknologia  Information Technology  Maritime Management  Rakentaminen ja talotekniikka  Toimitusverkoston kehittäminen  Seinäjoen AMK: rakentaminen  Tampereen AMK:  Turun AMK: teknologiaosaamisen johtamisen koulutusohjelma automaatioteknologia  rakentaminen  Vaasan AMK: rakentaminen
Aiheesta muualla

Ammattiliitto Pro
Insinööriliitto (IL)
Insinööriopiskelijaliitto (IOL)
Ylemmän ammattikorkeakoulututkinnon kehittämisverkosto
Tekniikan alan korkeakoulututkinnot
| --- | --- |
Yliopistotutkinnot:   Tekniikan tohtori  Tekniikan lisensiaatti  Diplomi-insinööri  Arkkitehti  Maisema-arkkitehti  Tekniikan kandidaatti 
Ammattikorkeakoulututkinnot:   Insinööri (ylempi AMK)  Insinööri (AMK)  Rakennusmestari (AMK)  Rakennusarkkitehti (AMK) 
Tekniikan alan opistotutkinnot
Insinööri
Rakennusinsinööri
Rakennusarkkitehti
Teknikko
Rakennusmestari
Tekniikan alan ammatilliset tutkinnot
Automaatioasentaja
Hienomekaanikko
Hitsaaja
Koneistaja
Levyseppähitsaaja
LVI-asentaja
Mikromekaanikko
Puuseppä
Seppä
Sähköasentaja
Valaja
Valumallinvalmistaja
Institut des hautes études scientifiques

Institut des hautes études scientifiquesn sisäpiha.
Institut des hautes études scientifiques on Pariisissa sijaitseva korkeampi tutkimuslaitos. Se antaa myös opetusta, mutta vain professoreille ja tutkijoille.
Institut des hautes études scientifiques on perustettu 1958.
Opettajakunta

Alexander Grothendieck
Maksim Kontsevitš
Dennis Sullivan
René Thom
Aiheesta muualla

Wikimedia Commonsissa on kuvia tai muita tiedostoja aiheesta .
Institut des hautes études scientifiques
Immanuel (yhtye)

| Immanuel> Tiedot |
| --- | --- |
Toiminnassa:  2011-2014, 2022– 
Tyylilaji:  Hip Hop
Kotipaikka:  Kerava
Laulukieli:  Suomi
Jäsenet:  Roni Lempiäinen & Mikael Meklin
Levy-yhtiö:  Infinite Records
Infobox OKNimi-testi OK: 
Immanuel (Mikaveli ja Roisi, oikeilta nimiltään Mikael Meklin ja Roni Lempiäinen) on suomalainen rap-duo Keravalta, jonka sanoitukset liittyvät vahvasti kristinuskoon. Duon esikoisalbumi Kilosanomaa julkaistiin Uturn Recordsin kautta marraskuussa 2012 . Yhtye julkaisi toisen albuminsa, Jumalanmiehii, marraskuussa 2013. Albumin julkaisukonsertti pidettiin Maata Näkyvissä -festareilla Turussa. Jumalanmiehii nousi julkaisuviikollaan Suomen virallisella listalla sijalle 17.
Immanuelin kappale "King Of The Jungle" on vuoden 2013 paras Rytmibarometri-kappale.
Immanuel teki paluun 10- vuotisen taivaleen kunniaksi vuonna 2022. Immanuelilla oli kesällä 3 keikkaa, yksi Helsingissä ja kaksi Juhannuskonferenssissa Keuruulla. He julkaisivat kolmannen albuminsa "Jumalanmiehii II" 17. marraskuuta 2023 Maata Näkyvissä -festareilla Turussa.